LidanRubinov/Halacha-QA huggingface dataset:
שאלה: פורים-שמחה:): הרב, איך אפשר למצות את חודש אדר באופן המקסימאלי ביותר? איך אפשר פשוט לשמוח? בעצם,למה בכלל יש פעמים שאני עצובה?למה לא להיות שמחה שאני בת של מלך ושיש לי אבא בשמים שאוהב אותי.?איך היצר מצליח לעשות אותי עצובה? הרב בר"ח אדר הייתה לנו שמחה מיוחדת בבי"ס.באמת מיוחדת. בא דר"ח(חמישי) הייתי מאושרת רקדתי שרתי וממש שמחתי:) אבל בב דר"ח(שישי)הייתה לי ירידה כזו פתאום הרגשתי חולשה, וגם קצת עצבות.לא רקדתי לא שרתי והייתי עם חיוך מאולץ.ורק רציתי לחזור לבית שלי ולמיטה ולבכות לא יודעת למה. הרב איך אפשר להיות בשמחה בכ-ל חודש אדר? זה בעצם תכלית החודש הזה-שמחה אמיתית! אני ממש רוצה לנצל כ-ל שניה מהחודש הזה אני רוצה להראות להקב"ה שאני אוהבת אותו אבל דווקא ברגעים הכי גבוהים שאפשר להתחבר מאד להקב"ה ורגעים שמסוגלים לישועות(כמו כיפור,סוכות,חנוכה,פורים,יל הסדר וכו.) דווקא אז היצר בא אליי(אמא עצבנית,האחים מקללים אחד את השני,הכוס נשברת,הצלחת נשפכת על החולצה של האח הקטן וכו.) והרבה פעמים הוא מצליח להרוס לי את כל השמחה. איך אפשר להשאר בשמחה בכל זאת? אני לא רוצה שזה יקרא לי דווקא בפורים-יום שסגולתו יותר מיום הכיפורים. אני באמת רוצה לנצל את היום הזה כדי להראות להקב"ה שאני שמחה ומי שעצוב זה בעצם היצר הרע לא אני! וגם שבעצם בתוך הלב שלי אני מאושרת על אף כל הניסיונות שהוא שולח לי. אני אשמח לתשובה. וסליחה על האורך.
תשובה: אין מתכון סודי. אם תנסי "בכוח" לשמוח ולנצל כל שנייה לשמחה זה יכול לגרום את ההפך. אני חושב שהגישה היותר ריאלת היא לשמוח כשאפשר, וכשלא מתאפשר לא לעשות מזה עניין וכך את לא שוקעת בעצב על מצבך ויש סיכוי שתגיעי יותר מהר למצב שמחה.
שאלה: שאלה על ירקות: הגיע לידי מארז של פלפלים וגמבות ממשק תעסה במושב נתיב העשרה. אינני יודעת אם יש להם היתר מכירה או משהו אחר. האם תוכלו לעזור לי?
תשובה: אין לנו מידע בנושא מומלץ לפנות למנהלת השמיטה
שאלה: תרומה: הרב, ביום חמישי הקרוב יש לי מבחן חשוב מאוד מאוד שאני חייבת להצליח בו כדי שאוכל להמשיך את התואר שלי. ברצוני לתרום סכום כסף כדי להצליח במבחן. האם זה כדי להכניס פשוט כסף לקופת צדקה או שעדיף לתרום בדרך אחרת? בנוסף אשמח לקבל תפילה למען הצלחה במבחן.
תשובה: תתני לעמותת צדקה מוכרת ולא סתם לקופת צדקה אינך ודעת להיכן הולכת. תפילה בקישור הבא.
שאלה: בין אדם לחברו: שאלתי בעבר ולצערי עדיין לא קיבלתי תשובה והדבר מאוד חשוב לי אי אמירת לאדם שפגע בי ואומר לי כיצד יש להתייחס לזה? מס פעמים אדם שהתעלם ממני בשעת צרה, אומר לי לאחר המקרה לצאת מידי חובה ואני לא עניתי לו בחזרה. האם זה ר? מה אומרת התורה על כך?
תשובה: אני לא מכיר לחלוטין מה הסיטואציה. בעיקרון אם הוא פגע בך עליו לבקש מחילה. אך אם זו רק התעלמות יתכן שיש הסבר אחר, ואתה לא יודע מה הצד שלו כיצד הוא רואה את הדברים ואז יש מצווה לדון אותו לכף זכות. כל זמן שהוא נדון לכף זכות יש מצווה להקדים לכל אדם וקל וחומר להשיב לו!
שאלה: כשרות מוצר: האם עלולה להיות בעיה של חרקים בחבילת תמרים ללא חרצנים(בוואקום
תשובה: יש כמה חברות של מוצר זה. צריך לבדוק את ההכשר (רגיל או מהדרין) והאם כותבים שזה נבדק ונקי.
שאלה: תפירה: אמא שלי נמצאת בשנת האבל של אבא שלה. האם מותר לה לעשות לנו תיקונים בבגדים תפירה ביד מכונה לבגד חדש?
תשובה: מותר לה
שאלה: חזרה בתשובה: אני בן 27 חוזר בתשובה ב"ה מתפלל 3 תפילות ביום. תפילין. שבת.ברכת מזון הולך עם כיפה בבית. יש לי מס שאלות. 1.שאני יוצא בחוץ אני לא הולך עם כיפה ובבית כן.אני מקווה שזה ישתנה אבל מזה אומר שאני עדיין לא דתי לגמרי?אני מקבל עברות על זה שאני בלי כיפה בחוץ? ואיך בעולם למעלה רואים את זה כי בבית אני כמו הכי חרדי.ושאני יוצא אני בלי כיפה. 2.אני מנסה ללמוד גמרא לבד ולא ממש מצליח.בגלל שהכל בארמית וזה קשה להבין. איך אני יכול ללמוד לבד גמרא ולהבין? האם מותר לי להעזר בשיעורים שיש מפי הרבנים ביו טיוב וזה יחשב לי כלימוד גמרא או שאני חייב ללמוד לבד?
תשובה: יישר כוחך. זה מדהים לפגוש מי שעובר תהליך שכזה. תהליך של תשובה הוא לא פשוט. אחד הדברים הכי קשים לרבים זאת האמירה הציבורית, "אני מאמין, אני דתי", אמירה שמתרחשת עם הנחת הכיפה על הראש. זה תהליך חשוב. לפעמים כל כך מפחדים מכך וצריך פשוט "לקפוץ למים" ולצאת עם כיפה בלי הרבה חשבונות. אך אם אתה עדיין לא נמצא שם, כל זמן שאתה בתהליך של שינוי ותיקון, הכל ר. הכיפה גם כן תגיע. יום אחד זה יהיה לך כל כך ברור ופשוט, או שיום אחד תגיד לעצמך אם אני אחכה זה לא יגיע ופשוט תניח אותה ותצא. צריך לזה גבורה. הקב"ה מכיר בקושי ומקבל אותו. לגבי השאלה של לימוד דרך המחשב. בוודאי שאפשר. לשמוע שיעורי תורה וגמרא במחשב זה נפלא. חשוב להשתמש במחשב שמופעל על ידי "רימון" היינו סינון אתרים אסורים. בהצלחה
שאלה: משלוח מנות -שנת אבל: אשתי בשנת אבל על אביה, האם ישנם הגבלות על משלוח מנות השנה.
תשובה: היא שולחת משלוח מנות באופן רגיל. אולם לא שולחים אליה. אם משהיא לא בקיאה בהלכה ושולחת אליה שלא תאמר דבר. ותקבל זאת בסבר פנים יפות.
שאלה: כשרות מוצר: קיבלתי חטיף בריאות שנקרא פוזיטיב של חברת רפאל ס, הכשרות המצויינת עליו הינה בדץ חתם סופר וגם "כשר פרווה בהשגחת כשרות ארצית" מה זה כשרות ארצית? והאם אפשר לאכול או שיש כאן זיוף?
תשובה: תפנה עם כל הפרטים המדויקים למחלקת ההונאה של הרבנות הראשית: 025313131
שאלה: מרגיש שמשהו באמונה שלי נפגם: עד לא מזמן הייתה לי אמונה חזקה ומבוססת, התקדמתי ולמדתי הרבה אמונה וחשבתי שאני נמצא במקום מאוד טוב מהבחינה הזאת. לפני כמה שבועות יצא לי להתווכח עם חבר שלי שאינו מאמין, ולמרות שמבחינת הוויכוח הוא לא שכנע אותי, אני מרגיש שמשהו באמונה שלי נפגם. מבחינה שכלית וגם רגשית אני עדיין מאמין, אך נכנס בי איזשהו קול (בעיקר כשאני מתפלל בכוונה דווקא) שאומר לי שאולי הכל לא נכון, שבכל ההוכחות אני פשוט עובד על עצמי כי אני רוצה להאמין, אני לא יודע מה לעשות, פעם הרגשתי ממש קרוב לקב"ה ועכשיו אני מרגיש הרבה יותר רחוק. אני ממש מבולבל ואני לא יודע אם אני בכלל נחשב מאמין. אשמח לקבל עזרה. ויישר כוח על העבודת קודש שאתם עושים פה.
תשובה: יקירי! (סליחה על האיחור בתשובה) אתה מתאר בשאלתך מצב שבו אתה כבר למדת הרבה אמונה והתקדמת יפה, ואפילו חבר שלך שאתגר אותך, לא הצליח להפיל אותך. ובכל זאת אתה מתאר שהוא קצת קירר אותך והכניס בך כמה ספקות באמונה שעוברים בך מידי פעם. ובכן החיזוק שצריך להיות הוא לא בהוכחות וראיות לאמונה זה אתה כבר יודע, החיזוק שעכשיו צריך להיות הוא בחזרה ובשינון הדברים שידועים לך כבר, תוסיף עליהם עומק ותשווה לשאלות שעולות לך ומתוך זה תעמיק יותר, ולא רק זה, אלא גם תכתוב לך בתמצות את הדברים באמרות ומשפטים קצרים וקליטים ותכתוב אותם בפנקס קטן לעצמך ומדי פעם תשנן אותם ובפרט לפני התפילה, כי אותם הנקודות הם יאירו לך את המחשבה את הדעת וההיגיון, ויחברו אותך לאמונה, לקב"ה, ולעצמך. אתה בוודאי נער מאמין ששייך לעם ישראל, יש קושיות? אז יש קושיות! מקושיות לא מתים. ההפך, מקושיות צומחים יותר ויותר, ובונים קומה נוספת באמונה ומעמיקים יותר ויותר באמונה, לא צריך לחשוש משאלות, רק לדעת שהם הם מביאים לקומה נוספת בנפש שלך. דבר נוסף, יש מחלה שנקראת "אולי", אולי הכל לא נכון? אולי כל מה שיש בעולם הוא דמיון? אולי אנחנו לא באמת נמצאים? אולי אין אלוקים? אולי אני סתם עובד על עצמי כי אני רוצה להאמין? אולי אני באמת לא רוצה? אני יכול להמשיך. אולי מחר השמש לא תזרח? אולי כל המדרגות שבבניין יפלו? הרי אף אחד לא באמת יכול לדעת? אדם שחי כך הוא חי באי וודאות. אדם צריך לחיות ביציבות! יש דברים שהם קיימים גם בלי הוכחות, זה נקרא "מציאות", והמציאות היא שלאדם יש חיים ויש שכל, דמיון, רצון, חושים, הכרה, ודרכם הוא שוקל ומנתח את המציאות, ועל פי זה הוא חי, ואי אפשר לערער אחרי מה שקיים. צריך להגביר ולהעמיק בלימוד האמונה, להעמיק את המושגים שאנחנו כבר מכירים: אמונה, אלוקים, נשמה, תפילה, בפרט בספרי המהר"ל וספרי הרב קוק, היום זה יוצא כבר עם פירושים שאתה יכול ללמוד. אני ממליץ בחום ללמוד את לימוד ה"אמונה היומי" בהוצאת ישיבת מרכז הרב, אני מאמין שזה יבנה אותך בצורה נהדרת. וזה היסוד לשנן את הידוע לך, להשוות אותם לשאלות שלך, ולהגדיר מחדש מושגים ולהעמיק בהם. בהצלחה רבה! חן
שאלה: עגיל: היי, האם יש איסור בהלכה על חור שלישי או הליקס באוזן לנשים?
תשובה: אין כל איסור הלכתי. בהערת אגב. בגד או צורת ייפוי ולבוש הם פעמים רבות אמירה ציבורית שלי על עולמי הפנימי, גם אם אינני מתכוון לכך, כך זה נתפס. אינני יודע מה זה אומר חברתית ללכת עם ג עגילים או עם הליקס באוזן, זה עניין שאיננו הלכתי אולם ראוי לשים אליו לב.
שאלה: האם ככל שהטוב בעולם מתגבר אז הרע מתגבר כנגדו פי כמה?: לכבוד הרב, אני מרגיש שאנו חיים בתקופה בה יש הרבה מאוד כוחות של טוב שעולים ומתגברים אבל כנגדם קמו וקמים כוחות של רוע, רשע ואכזריות שאולי טרם ראינו. האם זה נכון ומה הסיבה לכך על פי התורה?
תשובה: סביר להניח שזה כך. הטוב והרע נמצאים על אותו ציר. עבודה זרה ועבודת אלוהים, לדוגמה, הם על אותו ציר, ועל כן יצר הרע של עבודה זרה יצא מבית קודשי הקודשים. סביר אפוא לקבוע כי ככל שיצר עבודת אלוהים גדול יותר - גם היצר הרע של עבודה זרה מתגבר, ולהפך. זו כנראה המשמעות של "כל הגדול מחברו יצרו גדול ממנו". כתבתי על כך הרבה בספרי "וארשתיך לי לעולם" בפרק על "זדונות נהפכים לזכויות". על כן, סביר מאוד להניח כי ככל שהאור גדול יותר - הצל שהוא מטיל עצום יותר. האם הדברים מתקבלים על נפשך?
שאלה: לשון הרע: כבוד הרב יש לי שאלה קצת מוזרה. מתי הדיבור נחשב "לשון הרע" ומתי זה בעצם העברת אינפורמציה. לדוגמא: אם אני משתפת חברה על מה שקרה לי בעבודה או עם בן זוגי - האם זה נחשב לשון הרע? וכן הבנתי שלאנשי חינוך אסור לספר על מה הילדים. אז איך אם ככה אפשר לדווח לרווחה על רשלנות הורים (שלצערי תופסת תאוצה בגני) או לחילופין על בעיה מסויימת אצל הילד שמצריכה טיפול מיוחד או מסגרת מיוחדת מראש והמשך יום טוב
תשובה: ב"ה, השאלה כלל לא מוזרה. סתם לדבר בגנות הזולת אסור. ולא משנה למי. אבל אם הדבר לתועלת הילד וחינוכו - מותר, כמובן בזהירות,רק למי שצריך לדעת, לומר אמת בלי להגזים. דני ארגמן
שאלה: טבילת כלים: בוקר טוב קניתי כלים מזכוכית להגשת אוכל בחנות בישראל. האם אני צריך לטבול את הכלים.כי מצד אחד הם מיובאים מחו"ל. אבל מצד שני קניתי אותם מחנות יהודית.שהכלים היו בבעלותו ולא בבעלות גוי.?
תשובה: כלי שמיוצר על ידי גוי או היה בבעלות גוי חייב בטבילה וזה אף אם הוא נקנה בחנות של יהודי.
שאלה: מוצרים ללא כשרות וללא בשר: האם אפשר לאכול מאכלים בלי כשרות כאשר אני בודק ברכיבים ורואה שאין שם משהו עשוי מבשר?
תשובה: להלן רשימה של חומרי גלם הנמצאים בתוך דברי מאכל שהם תמיד זקוקים להכשר. (הרשימה נמצאת באתר של הOU) The following general categories almost always require Kosher certification: Absolutes (e.g. Cassie Absolute, Jasmine Absolute etc.) Aldehydes Aromas Butter Esters Decalactones Distillates Emulsifiers Enzymes Extracts Flavors Hydrolized Plant Proteins (HPP) Hydrolized Vegetables Proteins (HVP) Lipases Oleoresins (e.g. Oleoresin Turmeric, Oleoresin Paprika, etc.) Polysorbates Seasonings Spice Blends Tweens Vegetable Oils (e.g. Peanut Oil, Soybean Oil, etc.) WONF s (With Other Natural Flavors) Yeast Extracts and Pastes
שאלה: יום זכרון שנתי: אבי נפטר בטו אדר א. (לפני מספר שנים)מתי אני עולה לקבר ביום השנה?
תשובה: נהוג לא לעלות לא בפורים וגם לא בשושן פורים, בכל הערים. אם כן, עולים או יום לפני פורים, בתענית אסתר (וזה גם מתאים מאוד) או יום לאחר פורים.
שאלה: חרקים: האם כרוב שנוקה ב"סטרילי"אפשר לאוכלו?
תשובה: ירקות עלים לא מפוקחים דרושים בדיקה חזותית מול אור חזק. לא כל יהודי יודע מה לחפש, ואיפה לחפש ולכן מומלץ לרכוש ירקום עלים מפוקחים ולבצע בקפידה את הוראות השטיפה הכתובות על גבי השקית, ולאחר ניתן לאכול בלא בדיקה נוספת.
שאלה: חתונה: הייתי מאורסת לבחור לאחר שהיינו חברים במשך 6 שנים (במהלך השנים נפרדנו וחזרנו 4 פעמים). התארסנו לפני חצי שנה ולאחר מכן התחילו החיפושים ו ההתארגנות לחתונה ולקניית דירה. יש לציין ששום דבר לא הלך לנו חלק, ולכן החלטנו קודם לקנות דירה ואחר כך להתחתן. בניסיון לקנות דירה ההורים שלנו התחיל לריב בניהם על כסף, למי יש יותר ומי יעזור יותר, וכמובן שזה השפיע עלינו כזוג. התחלנו לריב המון, מריבים שטותיים ועד לריבים מורכבים יותר. באחד הריבים בכיתי, והוא אמר לו שכבר לא מעניין אותו שאני בוכה, בריב אחר הוא קילל אותי ואמר שהוא מתחרט שהוא הציע לי נישואין. זה היה הקש ששבר את גב הגמל ולכן החלטתי להיפרד ממנו. את הפרידה הוא לקח מאוד קשה ובהתחלה ניסה לשכנע אותי שלא להיפרד אבל אני הייתי נחושה בדעתי. לאחר שבוע מהפרידה נפגשנו כדי לדבר וגם כדי להחזיר אחד לשניה את הדברים ואת הטבעת. הפגישה הייתה קשה במיוחד. בכינו שנינו ולא הבנו למה אנחנו נפרדים. אנחנו מאוד מבולבלים ו יודעים שהיו לנו לא מעט משברים בקשר אבל על הכל התגברנו וחזרנו- רק שהפעם אם נחזור זה יהיה לחתונה והפחד שלי הוא שנתגרש אם נחזור. אני מאוד מבולבלת. מה לעשות??
תשובה: ב"ה, לא להתחתן לפני שעוברים תהליך למידה של תקשורת זוגית. ללכת ליועצת או לקורס שבו לומדים מיומנות תקשורת. בלי זה לא להתחתן. בהצלחה. דני ארגמן
שאלה: שעועית מש: האם שעועית מש גדלה בישראל? השאלה נשאלת לגבי תו"מ, ובהמשך לגבי שביעית.
תשובה: מש גדל החו"ל ולכן לא שייך בו מצוות התלוויות בארץ.
שאלה: קשה לי עם התפילה - למה צריך דוקא בנוסח ובמילים האלו?: קשה לי להתרכז בתפילה. כל פעם שאני פותחת את הסידור ישר יש לי אלפי דברים יותר חשובים שעליהם אני רוצה לחשוב. אני בכלל לא מתכוונת במילים וסתם מתפללת כי חייבים. אני יודעת שהתפילה נועדה עבורי אבל אני בכלל לא מרגישה את זה. בימים שאני קמה מאוחר ולא מתפללת, אני לא מרגישה הבדל. לעומת זאת קל לי לבטאות את עצמי בכתיבה. אני כותבת לעצמי מה קרה, מה אני חושבת ועוד הרבה דברים אחרים. מה מיוחד בתפילה שאני אמורה להתפלל במילים ולא בצורה אחרת? ולמה אני לא יכולה פשוט כל בוקר לכתוב במקום להתפלל?
תשובה: לק"י לך! קראתי כמה פעמים את השאלה שלך. מתך השאלה שלך עולה רצון אדיר לדיבור עם ה, אבל בדרך שלך. שאת תצליחי לבטא את עצמך בצורה הטובה ביותר ובמילים שלך. זה דבר אדיר מה שנמצא פה בין השורות ובעז"ה הרצון הזה רק ימשיך לגדול! אם נחלק את השאלה לשנים יש את החלק שמדבר על המסיחים, המחשבות שקופצים לנו לראש בשעת התפילה, והחלק שנודע בצורת ההבעה. אני מאמין שמתוך זה נוכל לענות על מה התפילה עושה לנו. לא מצליחה להתרכז הרבה פעמים אנחנו מנסים להוציא את כל המחשבות שיש לנו מהתפילה ולהתרכז במה שכתוב. הענין הוא, שזה לא מה שדורשים מאיתנו. התפילה עצמה היא עבודת הלב, מה שאומר שהדברים שיושבים לנו על הלב מתבטאים בתפלה. לצערנו, כולנו מכירים אנשים שזקוקים לרפואה. זה לא שאנחנו לא צריכים לחשוב עליהם בתפילה אלא כן לחשוב ולהתפלל עליהם, רק במקום הנכון. טוב נו זו היתה דוגמא קלה. אבל מה עם דברים שממש לא קשורים? לכל דבר יש מקום בתפילה ואם צריך עזרה לחשוב איפה אפשר לקחת את המחשבות ולבא אותן בתפילה אנחנו פה לעזור כמה שנוכל. התפילה לא נועדה להגביל לנו את המחשבות אלא הייתי אומר שבתפילה אנחנו מסדרים את המחשבות. לא רק שאנחנו פונים אל ה  בשבח, בקשה ו אלא אנחנו מסדרים את התפילה לפני זה ויודעים מה אנחנו הולכים להתפלל. כשאת צריכה לחשוב על מה את אומרת לפני שאת אומרת,יש פה דבר אדיר, שזה בעצם מה שאת מחפשת אולי בכתיבת התפילה. היכולת לארגן ולסדר את הדברים, לראות מה את מתפללת ואיך המבנה הכולל שלו נראה. אז לכאורה למה לא לכתוב את התפילה? למה להגיד אותה? לדבר או לכתוב? זה ברור שיש כמה רמות של הבעה ביניהם גם דיבור וכתיבה. לכל רמת הבעה יש משהו שמיוחד אצלו, אבל יש גם מינוס. כדי להסביר את זה נביא את זה מתוך משל. אם היינו יכולים לבחור אם לשחנ"ש בכתב או בעל פה, נראה לי ברור שכולנו היינו בוחרים בעל פה. למה? יש לא מעט סיבות, אבל אחת מהן היא שיש בהתבטאות בעל פה משהו שחסר בכתב. גם עכשיו אני בטוח שאת מרגישה שבכתב יש משהו שהוא אולי מבטא יותר מרחק. ככה זה הכתב, לעומת מה שאומרים בעל פה. המילים יוצאות מיד מהגוף, הן לא מעובדות אלא מבטאות בצורה הכי טובה את מה שיש בפנים. למה שכתוב יש תהליך (סינון, יישור ועוד) עד שהוא עובר מהלב, דרך היד לעיפרון או לעט שנמצא לידנו ולנייר שמולנו. לסיכום, אנחנו רואים שהתפילה היא לא כזו שמגבילה אותנו אלא עוזרת לנו לעשות סדר בכל המחשבות, כמו שאולי היינו רוצים לעשות בכתיבה על דף. עם זאת, חשוב לזכור על ההבעה הכי ישירה שנעשית כשהיא על ידי השפה, בדיבור. יש עוד הרבה שאפשר לכתוב ולהסביר ואם תרי שנרחיב על הנושא עוד, או על נושאים אחרים את מוזמנת לכתוב לנו בשמחה. הרבה הצלחה! נתנאל netanelweil gmail.com
שאלה: מעבר לחו"ל: אני נשואה עם 2 בנות בגילאים 3 והשניה בת 3 חודשים. קיבלנו הצעת עבודה עם תנאים טובים בפיליפינים האם כדאי לעבור? הבנות יהיו בגן של בית הכנסת.
תשובה: הנושא הזה הוא נושא רחב מאוד, וקשה לדון בו רק במסגרת של מותר ואסור. הוא תלוי בגורמים שונים. לו הנושא היה רק שאלת מצוות ישוב ארץ ישראל - התשובה הייתה יותר פשוטה, כי לצורך פרנסה מותר לצאת מהארץ, כל עוד יש חובה בפרנסה זו. אולם הנושא הוא הרבה יותר רחב, כמו שאלת החינוך וסכנת ההתבוללות וכדו, ועל כן חסרים הרבה תנאים כדי לדון בשאלה זו. היא כאמור הרבה יותר רחבה מאשר ההיבט המצומצם שלה.
שאלה: זרע: רציתי לדעת האם כלי כמו בקבוק שבא במגע של מגע או מגע של זרע האם אחרי שטיפה הוא אסור לשימוש או שהוא לא כשר?
תשובה: כיום לא חלים דיני טומאה וטהרה, ועל כן הדבר אינו אוסר.
שאלה: יבול נכרי בשמיטה: אני שומר יבול נוכרי.רציתי לדעת אם בושל דג לשבת עם ירקות היתר מכירה כגון גמבה ושום.האם מותר לי לאכול את הדג בלבד או שאסור
תשובה: למאן דאמר שיש בעיה בהיתר המכירה ובאוצר בי"ד, ויש לקנות רק מנכרים- הדבר מותר בדיעבד, אך לא לבשל כך מלכתחילה.
שאלה: צניעות, הרקדה ביישוב: אצלנו ביישוב עושים כל ראש חודש הרקדה הבעיה היא שההרקדה נמצאת במגרש במקום פתוח. כמובן שיש הפרדה בין הבנים לבנות אבל מי שעובר מהצדדים יכול להסתכל על הבנות רוקדות. מה לעשות? לרקוד? אני קצת מרגישה לא בנוח עם זה אבל יש המון דוסיות שכן רוקדות אז זה נראה לי ר. מה לעשות?
תשובה: אם על מנת להביט בכן רוקדות צריך לעשות מאמץ, והדבר אינו אפשרי בנקל- אזי מותר לרקוד. הלעיטהו לרשע וימות. אולם אם עובר ושב תמים יכול לראות אתכן ללא מאמץ, וכגון שמדובר במגרש צמוד לרחוב ללא מחיצה, אזי בזה יש להמנע מלרקוד ולהחטיא את הרבים.
שאלה: ניצול זמן:! אני בת 16 ובזמן האחרון אני מרגישה שאני מבזבזת את הזמן שלי. אני אסביר- כשאני נימצאת באולפנה ביום פנימיה אני פועלת ועושה דברים מכינה עבודות לומדת למיבחנים מבלה עם חברות פעילה מאוד בהפקות שיכבתיות אבל כשאני חוזרת הביתה אין לי מה לעשות את כל הדברים שיש לי לעשות להכין אני עושה באולפנה וכשאני חוזרת הביתה אין לי מה לעשות. אני גם לא יכולה לצאת עם חברות כי כל החברות שלי ניכנסו להדרכה ואני לצערי לא. וגם אני גרה בישוב קטן שאין בו מקומות עבודה (שהם לא ביביסיטר) או היתנדבות. לכן אני מוצאת את עצמי מבזבזת את הזמן מול הפלאפון או המחשב. אתם יכולים ליעץ לי מה לעשות? מה לעשות כדי שאני לא ארגיש שאני מבזבזת את הזמן שלי בעולם הזה?
תשובה: לק"י לך שקד! קראתי את השאלה לא פעם ואני חייב להגיד שאני נדהם. ההבנה שלך שהזמן הוא באמת יקר ושאת רוצה להפיק ממנו משהו חיובי הוא אדיר! אני חייב להגיד שלא מעט, גם כאלה שגדולים ממך, היו מקנאים בך שאת מגיעה לזה! נכון, יש קושי שהוא לא פשט של הרגשת בזבוז זמן ונראה לי כל אחד מאיתנו יכול להזדהות עם זה. לא פעם אנחנו מוצאי את עצמנו מול מסך כזה או אחר וחושבים לרגע "היי, מה אני עושה עכשיו?" או "ואוו! הזמן טס, ומה בכלל הספקתי לעשות?". לכן, לפני שניגע בעצות חשוב להכיר בזה שכמעט כולנו חווים את זה וכנראה שתמיד יהיו לנו רגעים, קטנים או גדולים, שאנחנו מתבטלים בהם. ב"ה תמיד יש לנו לאן לשאוף ובמה להשתפר ואת, שכבר מנצלת את הזמן בתוך האולפנא, יכולה להסתכל על הכל ולראות כמה הצלחה יש לך בזמן שאת כן מנצלת. לכן, ננסה לתת עצות שנכונים לזמן הזה שאת בבית. אני כאן או שם? השאלה הזו נראית מצחיקה, אבל בדור שלנו יש לא מעט שמשתמשים בכלים הטכנולוגיים השונים, כמו הפלאפון והמחשבה שיש בהם אינטרנט, כדי להיות במקום אחד ובעצם להיות במקום שני. לא תמיד זה חיובי, אבל אם לך אין מקום שאת יכולה להתנדב בו בתוך היישוב והחברות שלך עסוקות בהדרכה את יכולה להיות ביישוב ולעשות דברים מעשיים שהם לא קשורים דווקא ליישוב. כמו מה למשל? כתבת שאת פעילה בהפקות שכבתיות, לכן קחי את זה ותבני על זה עוד קומה. אולי שווה ליזום משהו בתוך האולפנא עצמה? משהו שאת יכולה לכתוב בשבילו (עלון פנימי, הצגה וכו ). ברור שבשביל זה את צריכה להיות יצרתית ואני יודע שלא תמיד עולים לנו רעיונות טובים, כל כמה שאולי אנחנו יצרתיים. אז מה עוד אפשר לעשות? שופינג הזמן הזה שאת רוצה לנצל הוא יכול להיות בשבילך. עד עכשיו העלנו דברים בשביל אחרים, אבל זה זמן שאת יכולה לפתח עוד את עצמך. לקנות לך תחביב חדש. לקנות לך ידע חדש ועוד. נכון שזה נראה אגואיסטי, אבל את יכולה לבחור במשהו שיתרום אחרי זה, או במסגרות בהן את נמצאת. אם את נמצאת באולפנא שיש לידו בית חולים (לא משנה מאיזה סוג) או בית אבות, יכול להיות שתרצי ללמד כלי נגינה (חדש או נוסף) כדי לשמח את מי שנמצא שם או להשתמש בכישרון שיש לך למען הכלל, כמו מה שנעם צימרמן עשתה עם כישרון שלה זה משהו שאת יכולה לעשות מהבית. אם זה בנישה שלך, את יכולה להכין את עצמך לחידון תנ"ך עולמי, שזה גם כן אתגר לא קטן. בגדול, הדברים תלויים בך - אם לקחת משהו שיש ולעשות ממנו יותר או לקנות לך משהו חדש. זה כמו שאת יוצאת לשופינג ונכנסנת לחנות בגדים - אני קונה לי בגד חדש עם סגנון חדש או בגד חדש עם הסגנון הישן? כמובן, זה גם מתעדכן לפי קולקציה. אין פה נכון ולא נכון אלא מה מתאים לך. אלו שתי עצות כלליות שיכולות לעזור לך לזמן שאת נמצאת בבית, שכן נשמע שבאולפנא את פעילה וב"ה תורמת ועושה המון. אנחנו מקווים שהתשובה עזרה. אם תרצי שניתן עוד עצות או אם יש שאלות בנושאים אחרים תרגישי תמיד בנח לפנות לשאול ולברר. הרבה הצלחה וסליחה בעיכוב התשובה. נתנאל netanelweil gmail.com
שאלה: דתיים חילונים: יש לי חברה ידידה שתמכה בי רבות בשנה וחצי האחרונה כשעברתי צמתים מאוד קשים בחיים. נעזרתי בה גם באופן מקצועי כי היא באה מרקע טיפולי וליווי תהליכים, אך בעיקר היא הרעיפה עלי מטוב ליבה באופן חברי. מדובר באשה חילונית גרושה, שמגדירה עצמה מאמינה באל בטובו, ובטוב שהועיד לכל אחד מברואיו, אך אינה שומרת שבת, צניעות, כשרות או כל דבר אחר. השאלה שלי נוגעת להמשך החברות ביננו. לאחרונה ראיתי אותה בזה לסמלים יהודיים בסיסים כגון שבת ותפילין דרך ליצנות בוטה. הזדעזעתי לראות זאת, והרגשתי שזה עבר את הגבול שלי. היא סיפרה לי בעבר מה היו מעשיה ביום הכיפורים וזה כלל כמעט כל עבירה שאפשר להעלות על הדעת, ביחס ליום הקדוש הזה, ואת בנה היא מעודדת לרכוב על אופניים ביום זה. היה לי קשה בזמנו, אך עצמתי עין. כעת אני מרגישה שזה משהו שחצה גבולות שלי לגמרי. זה לא שהיא עשתה זאת בהתרסה מולי, אך העובדה שזה משהו שהיא מרגישה באופן כללי, מצערת אותי מאוד, וגורמת לי לרצות להתרחק. אופי החברות הן בגללה והן בגללי, הן יותר כתמיכה בי (היא לא רואה בי מישהי שיכולה מספיק לתמוך עובדתית זה לא נכון, אך זו תפיסתה, ואני זקוקה להרבה תמיכה), אז התועלת שלי מהחברות היא רבה. היא עזרה לי למצוא נקודות אור במצבים שחשבתי שהעולם הזה כבר בלתי אפשרי בשבילי. היא גם עזרה לי להוריד משקעים של כעס וטינה כלפי אנשים שונים במשפחתי, דבר שעוזר לי לקיים ואהבת לרעך כמוך באופן שלם. האם לנתק? להתרחק? להוריד מינון? להתעלם? אני מרגישה שאני זקוקה לעיצה הלכתית, כי הלכתי רחוק מדי עם הלב. יש לי המון הערכה וחיבה אליה, היא חכמה ולרוב היא מקרבת את עצמי לעצמי. לפעמים היא גרמה לי לרצות שוב להתפלל אחרי שבועות של נתק, כך שאין לה השפעה שלילית עלי, אבל איך יתכן לבוז כך לקודשי ישראל?
תשובה: התחושות והמחשבות שאת מתארת, מעידות שיש בך יראת שמים בריאה ואמיתית. מכל מעשה של עבירה על דברי סופרים או אפילו מנהג ישראל, אנו מזדעזעים עד עמקי נשמתנו, חשים סלידה וכאב, ורצון למחות וגם לתקן. ק"ו כשמדובר על עבירות מדאורייתא, ועוד במזיד במכוון. תובנות אלו, אינן סותרות את ההבנה היסודית- אנו אוהבים את הנשמה הישראלית שבה, ומאמינים שלא איבדה את הסגולה כביתו של רבש"ע. הדבר יכול להופיע בה בחזרה בתשובה בעתיד או בבניה בדור מן הדורות. אך זה קיים, ואת הפוטנציאל הזה יש לאהוב, יחד עם שנאת ההתנהגות והסלידה מהמעשים ומהדעות שלה, וההתרחקות מהם. את מצויה בבירור נפשי, ואת נעזרת בה בעבר ובהווה. אין לקבל תמיכה ערכית או נפשית ממקום המנותק מהקב"ה במוצהר. אין בזה סיעתא דשמיא, וגם יש בזה חשש לחילחול עמדותיה הרוחניות להדרכתה הנפשית כלפייך, ואין לשער את הקלקול שיכול לצאת מטומאת המחשבה ודרכי הנפש שהם יסוד האדם. על כל אחד לדון את הקשרים שלו עם עוברי עבירות, האם וכיצד להמשיך אותם. הכל לפי אומדן הדעת של חוסר השפעה מהם, והמשך השפעה עליהם. לפיכך אני מציע לשמור איתה על קשר מועט ביותר, אך את עיקר התמיכה הנפשית והסיוע להתמודדות עם קשיי החיים- קחי ממקום אחר. חפשי מדריכה נפשית שיש בה ירא"ש אמיתית וחכמה גדולה כיצד להוציא אותך מהסיבוכים. היוועצי בגב  אהובה צוקרמן שהיא יועצת ידועה וטובה מאד מירושלים, היא ודאי תוכל לסייע לך מעל ומעבר. בהצלחה
שאלה: מקווה מראש בטיסה לחו"ל: אני ובעלי אמורים לטוס לטיול בחו"ל ביום א בצהרים. אני צריכה לטבול ביום א. במקום אליו אנו טסים אין מקווה. שאלתי: האם ניתן לטבול במוצ"ש ורק למחרת לקיים יחסי אישות? ושבת
תשובה: יש לדחות את הטיסה, או למצוא מקום לטבול ביעד שאליו אתם נוסעים. אין להקדים את הטבילה בשום אופן.
שאלה: חושן - המשפט מתחיל מהלב דבר תורה קצר לפרשת תצוה: בפרשה שלנו מתוארים כל בגדי הכהונה הגדולה, יש שמונה בגדים: אפוד, מעיל כתונת, מצנפת, אבנט. פתאום כשהיא מגיעה לחושן היא קוראת לו חושן משפט, למה? לא היה אפשר לכתוב פשוט חושן. כמו מצנפת, כתונת?
תשובה: בשביל לענות על השאלה הזו צריך להבין קודם מה המשמעות של  חושן משפט? אנחנו יודעים מה זה משפט, ואנחנו יודעים פחות או יותר מה זה חושן: בגד שעליו יש אבנים טובות, ועליהם יש את שמות בני ישראל, שנמצא על הלב של הכהן הגדול, אבל מה הקשר ביניהם? חלק מהחינוך הייחודי לעם ישראל הוא חינוך למשפט: בניגוד לעמים אחרים בהם המשפט נועד רק לאנשים הרוצים להתמחות במשפטים   להיות עורכי דין, שופטים או מחוקקים. בעם ישראל הקב"ה ייעד את לימוד התורה וספר החוקים לכל אדם. כל אדם מצווה ללמוד את התורה, וגם ללמוד את החלק שעוסק בדיני ממונות בשולחן ערוך, שנקרא גם הוא  חושן משפט  על שם החושן. כולנו רוצים כסף, ואנחנו צריכים אותו מאלף סיבות וכמעט כל החיים שלנו בנויים על הכסף: כמו שנאמר  לא הכל כסף, אבל הרוב.  כסף הוא וודאי לא מטרה, אבל כמעט כל דבר שאנחנו רוצים לעשות תלוי בו. אם נדע שהמשפט הממוני צריך להיות חלק מההסתכלות הרוחנית, כשהכסף הזה שייך לאדם הזה, אז יש לזה משמעות רוחנית, גם אם אנחנו לא בהכרח מבינים אותה, אבל ה  רוצה שנדע אותה, ועל ידי ההכרה שהצד הממוני גם הוא מגיע מהצד האלוקי, אז נבין שלכסף יש משמעות אחרת. מזהירות בממון של החבר, נצליח גם להתקרב אל השם. הגמרא אומרת שמי שרוצה להיות חסיד, צריך לקיים  מילי דנזיקין. הכהן הגדול אחראי על חינוך בני ישראל, ועל התווית הקו הרוחני בעם, החושן נועד להיות על לב הכהן הגדול, על הלב שמים את הדבר החשוב ביותר, הלב הוא האיבר החשוב ביותר, תפקידו לתת חיות בכל האיברים, על ידי הדם שהוא מכניס בהם, ומה שמים על הלב? את החושן. ומה זה החושן? חושן המשפט! כלומר, חושן שתפקידו לברר לעם ישראל את הדינים. ברור שהכסף הוא לא הדבר העיקרי, ודאי שלא החינוך החשוב, אבל כן חשוב לחנך שכסף הוא חשוב, וכסף הוא מתנת השם, הכסף שבכל דבר אנחנו משתמשים בו, דומה קצת ללב, דרכו אנחנו יכולים לעשות את הדברים שאנחנו רוצים, ובלעדיו אנחנו די מוגבלים, אבל מה שחשוב שהכסף יגיע אלינו ביושר ובצורה שנבין שהמקור שלו הוא מה. לכן דווקא בלב ליבו של עם ישראל, על הלב של הכהן הגדול יש חושן משפט   המשפט שמסדר את הכסף בעם ישראל לפי הסדר האלוקי, באותו בגד שמסדר את המשפט, מניחים גם את האורים ותומים   הכלי שמסדר את הצדדים החיצוניים, את השאלות על יציאה למלחמה ושאלות מעין אלו שנוגעות לעניייני הכלל. בלב עם ישראל נמצא הסדר   המשפט שהוא בלב שלנו, וצריך תמיד לזכור להקפיד עליו, גם כי זה הבגד היחיד שהתורה מזכירה את ייעודו. שבת